  Туспуктэм: Григорий Фомин Наталия Сильвестрова 2-тӥ гудырикошконэ Ижкарын омыр десант войскоослэсь нуналзэс пусъёзы. Со улсын ожгаружез быдэсъясьёс но ветеранъёс шествиен ортчозы. Со сярысь кар администрацилэн пресс-службаез ивортӥз. Сӥё-дано ужрадъёс 8 часын Александр Невский соборын молебен бордысен кутскозы. Собор дорын нимысьтыз ожгар ужрадэ пыриськемъёслэн туспуктэмъёсынызы «Наши гурои ВДВ» адӟытон радъяськоз. 10 часын 10 часын Ожгар но уж данлыкъя монумент дорын митинг ортчоз. Десантникъёс, Атыкай музъемез гажан мылкыд пыӵатон орын ужась огазеяськонъёслэн ыстэм муртъёссы, кадетъёс но куноос ялан ӝуась тыл доры сяська понозы, служба дыръя быремъёсты буре вайыса чус сылозы. 10 час 30 минутэ ужрадэ люкаськемъёс «Слава ВДВ» синпелет доры вамыштозы. Соос Коммунаръёслэн, Лихвинцев нимо, Пушкинской, Бородин нимо, Максим Горький нимо урамъёс кузя ортчозы. Со вакытэ та урамъёс вань транспортлы ворсамын луозы 11 часын Нылпи творчествоя дворец дорысь скверын «Слава ВДВ» синпелет но Василий Маргеровлэн бюстэз, озьы ик Афганистанын, Чечняын но мукет интыысь ожмаськонъёсын бырем ожгарчиослы но Нимысьтыз ожгар ужрадэ пыриськисьёслы синпелетъёс доры сяська понозы. Бӧрысь скверын Удмуртиысь десантникъёслэн огазеяськонзы ниылпиослы автоматэз сэрттон-пертчонъя, ӝутъяськонъя, отжиманиея мастер классъёс ортчытоз. Туала ожтӥрлыкен но амунициен адӟытон ужалоз. Кыр баскетболъя центрын десантникъёс но егитъёс куспын турнирный матчъёс радъяськозы. Тегъёс: ожгарчиос праздникъёс Мерлык Ижкар Удмуртия  